**Kommunikationspakke til SikkerHverdag.dk**

**Mandag d. 13. februar lanceres SikkerHverdag.dk, som er en online sikkerhedsportal udviklet af Børneulykkesfonden i samarbejde med Sikkerhedsstyrelsen, Miljøstyrelsen og Vejdirektoratet. Projektet er støttet af Sundhedsstyrelsen.**

**Vores mål er, at mange danskere lærer SikkerHverdag.dk at kende, og vi forsøger derfor at sprede information om siden via TV, sociale medier mv. Det vil betyde meget for os, hvis I har mulighed for at hjælpe med at sprede kendskabet til siden, så endnu flere familier og fagpersoner vil bruge sikkerhedsportalen. På forhånd mange tak!**

Dette dokument er en kommunikationspakke, som skal gøre det nemt at sprede budskabet om SikkerHverdag.dk. Find her:

* En beskrivelse af projektet
* Forslag til tekst til sociale medier
* Forslag til tekst til nyhedsbrev
* Kommunikationsplan
* Grafik og film

**Om SikkerHverdag.dk**

SikkerHverdag.dk er en sikkerhedsportal, som samler viden om sikkerhedsstandarder, lovkrav, anbefalinger og gode råd relateret til børnesikkerhed. Målet med SikkerHverdag.dk har været at samle viden og råd inden for alle emner af børnesikkerhed, så man kun skal lede ét sted. Målgruppen for siden er både forældre, bedsteforældre, fagfolk, fx lærere og pædagoger, og andre som har med børn at gøre.

Alle artikler på SikkerHverdag.dk er udviklet og kvalitetssikret i samarbejde med projektets partnere og andre samarbejdspartnere inden for forskellige ekspertiseområder.

Siden er dynamisk og nye emner vil blive tilføjet, hvis der opstår et behov for det. Sig derfor til, hvis I har idéer til emner eller artikler, der kunne være relevante at inkludere på SikkerHverdag.dk.

På **www.SikkerHverdag.dk** er viden og råd opstillet som korte artikler og opdelt i forskellige kategorier for at gøre det nemt og overskueligt at finde den information, man har brug for.

De forskellige kategorier er:



**Ekspertpanelet**

På SikkerHverdag.dkfindes også et ekspertpanel, som står til rådighed, hvis man har ubesvarede spørgsmål vedrørende børnesikkerhed. Panelet består af en række eksperter inden for forskellige fagområder.

**Forslag til tekst til sociale medier**

På den nye sikkerhedsportal **www.SikkerHverdag.dk** finder du viden og gode råd om børnesikkerhed. Læs bl.a. om regler og lovgivning i forbindelse med børn i bilen, få råd om korrekt indstilling af cykelhjelmen, og læs om, gode trampolinråd. Projektet er udviklet af Børneulykkesfonden i samarbejde med Sikkerhedsstyrelsen, Miljøstyrelsen og Vejdirektoratet og er støttet af Sundhedsstyrelsen. Klik ind på **www.SikkerHverdag.dk** og læs mere om, hvordan du skaber sikre rammer for børn.

**Forslag til tekst til nyhedsbrev**

Børneulykkesfonden har i samarbejde med Sikkerhedsstyrelsen, Miljøstyrelsen og Vejdirektoratet udviklet den nye sikkerhedsportal SikkerHverdag.dk.Her er viden og gode råd om børnesikkerhed samlet på ét sted for at gøre det nemmere for forældre, bedsteforældre og fagpersoner at forebygge ulykker for børn. På SikkerHverdag.dk kan man blandt andet blive klogere på regler og lovgivning i forbindelse med børn i bilen, få råd til korrekt indstilling af cykelhjelmen og læse om, hvordan man bedst børnesikrer hjemmet.

På sitet findes desuden Ekspertpanelet, som står til rådighed, hvis man har ubesvarede spørgsmål om børnesikkerhed. Panelet består af en række eksperter inden for forskellige fagområder, så det er muligt at imødekomme spørgsmål på bedste vis.

Klik ind på **www.SikkerHverdag.dk** og læs mere om, hvordan du skaber sikre rammer for børn.

**Kommunikationsplan**

|  |  |  |  |  |
| --- | --- | --- | --- | --- |
|  | Uge 7 | Uge 8 | Uge 9 | Uge 10 |
| Lancering af SikkerHverdag.dk | X |  |  |  |
| Pressemeddelelse | X |  |  |  |
| Nyhedsbrev – Børneulykkesfonden | X |  |  |  |
| Sociale medier – Børneulykkesfonden | X |  |  |  |
| TV-Spot på Kanal 4 og Kanal 5 | X | X |  |  |
| RBS-sponsorat på Kanal 4 og Kanal 5 (primært sponsorat på programmet ”De unge mødre”) | X | X | X | X |
| Kampagnefilm på OBS | X | X | X |  |
| Kampagnefilm på skadestuer |  |  | X | X |
| Postkort til sundhedsplejersker |  |  | X | X |

**Grafik og film**

På følgende link kan finde grafik i forskellige formater samt en kampagnefilm, som gerne må bruges: https://www.dropbox.com/sh/8xub95c8czdc5x4/AACkk-wgzoExtdHtbd8Uuf51a?dl=0

* Logo til SikkerHverdag.dk
* Banner til fx nyhedsbrev
* Facebook-billede
* Kampagnefilm

**Tak for hjælpen**

Vi håber, at I har mulighed for at hjælpe med udbredelsen af kendskabet til SikkerHverdag.dk.

Spørgsmål kan rettes til:

Marie Bødtker  
PR- og Kommunikationsansvarlig hos Børneulykkesfonden  
[marie@borneulykkesfonden.dk](mailto:marie@borneulykkesfonden.dk)   
30 37 85 10